23 кастрычніка раніцай невядомы мастак дамаляваў на графіці аб беларуска-маскалёўскай інтэграцыі на вуліцы Магілёўскай калючы дрот. Новы элемент з’явіўся ў букеце кветак у руках хлопчыка і ў вянку на галаве дзяўчынкі."Нашай Ніве" атрымалася звязацца з аўтарам, які не раскрывае свайго імя, аднак пагадзіўся адказаць на некалькі пытанняў.— Няўжо ніхто не звяртаў увагу на працу з пад’ёмнікам вакол графіці?Ананімны графіціст:Мінакі ўвагі не звярталі. Гэта была пахмурная раніца нядзелі.— Чым вам не падабаўся першапачатковы варыянт?— А вам самім хіба падабаўся? Па-мойму, гэта найлепшы варыянт ягонага выпраўлення. Іншых варыянтаў не было.— Як думаеце, што зараз будуць рабіць з вашай працай? Пакінуць усё як ёсць? Замалююць?— Цяжка прагназаваць. Сітуацыя такая, што варыянт зафарбоўвання досыць тэхнічна складаны і выклікае яшчэ большы негатыў у іх бок.— Не баіцеся крымінальнага пераследу?— Гэта глупства. Здаецца, сам арыгінал ніякім чынам не аформлены афіцыйна. Гэта можна лічыць не вандалізмам, а выпраўленнем вандалізму.— Вы Бэнксі?:)— Без каментароў.